techiaith/cofnodycynulliad_en-cy huggingface dataset:
English: First Minister, with nearly 2,000 deaths in Wales each year, many of them preventable, sepsis is one of the biggest killers most people aren't aware of. While educating the public to recognise the signs, and ensuring steps are taken in the NHS to prevent the onset of sepsis are vital, so too is ensuring that our healthcare professionals recognise the signs. Many sepsis survivors owe their lives to a GP who recognised the early onset of sepsis. Therefore, First Minister, what steps is the Government taking to ensure that every GP in Wales receives training to recognise the signs of sepsis as well as how to prevent it?
Welsh: Brif Weinidog, gyda bron i 2,000 o farwolaethau yng Nghymru bob blwyddyn, llawer ohonynt y gellid eu hatal, madredd yw un o'r lladdwyr mwyaf nad yw'r rhan fwyaf o bobl yn ymwybodol ohono. Er bod addysgu'r cyhoedd i adnabod yr arwyddion, a sicrhau bod camau'n cael eu cymryd yn y GIG i atal dechreuad madredd yn hanfodol, mae sicrhau bod ein gweithwyr gofal iechyd proffesiynol yn adnabod yr arwyddion hefyd yn bwysig. Mae llawer o oroeswyr madredd yn fyw diolch i feddyg teulu a adnabyddodd ddechreuad madredd yn gynnar. Felly, Brif Weinidog, pa gamau mae'r Llywodraeth yn eu cymryd i sicrhau bod pob meddyg teulu yng Nghymru yn cael hyfforddiant i adnabod arwyddion yn ogystal â sut i'w atal?
English: Building on what I've already mentioned, I mentioned the Sepsis Six bundle. That consists of three quick tests for sepsis, three simple treatments that are proven to combat it and can help to detect and treat the illness at its earliest stages. But, of course, it is hugely important that all health professionals are aware of sepsis, and, indeed, they are, and, indeed, look for the earliest signs, although it can be difficult to diagnose and treat, particularly in the early stages.
Welsh: Gan ymhelaethu ar yr hyn yr wyf newydd ei grybwyll, soniais am y bwndel Sepsis Six. Mae hwnnw'n cynnwys tri phrawf cyflym ar gyfer madredd, tair triniaeth syml y profwyd eu bod yn ei ymladd ac a all helpu i ganfod a thrin y salwch ar ei gamau cynharaf. Ond, wrth gwrs, mae'n hynod bwysig bod pob gweithiwr iechyd proffesiynol yn ymwybodol o fadredd, ac, yn wir, maen nhw, ac, yn wir, yn chwilio am yr arwyddion cynharaf, er y gall fod yn anodd gwneud diagnosis a'i drin, yn enwedig ar y camau cynnar.
English: Yes. The non-domestic rates system in Wales contributes more than £1 billion towards the funding of local services in Wales.
Welsh: Gwnaf. Mae'r system ardrethi annomestig yng Nghymru yn cyfrannu mwy na £1 biliwn tuag at ariannu gwasanaethau lleol yng Nghymru.
English: I thank the First Minister for his answer. Looking ahead to proposals for new business rates arrangements post 2018, is the First Minister able to give an indication of his thinking regarding community sports clubs? I understand that, at the moment, there's a threshold where 70 per cent of members of such clubs have to be actively participating in that club's activities to qualify for relief. It seems a very high threshold, considering wider plans and strategies for greater physical activity promotion, especially among younger people. So, I'd appreciate it if the First Minister could give an indication on his thoughts on that matter.
Welsh: Diolchaf i'r Prif Weinidog am ei ateb. Gan edrych ymlaen at gynigion ar gyfer trefniadau ardrethi busnes newydd ar ôl 2018, a all y Prif Weinidog roi arwydd o'i syniadau am glybiau chwaraeon cymunedol? Deallaf, ar y funud, bod trothwy lle mae'n rhaid i 70 y cant o aelodau clybiau o'r fath fod yn cymryd rhan weithredol yng ngweithgareddau'r clwb hwnnw i fod yn gymwys i gael rhyddhad. Mae'n ymddangos yn drothwy uchel iawn, o ystyried cynlluniau a strategaethau ehangach ar gyfer mwy o hyrwyddo ymarfer corff, yn enwedig ymhlith pobl iau. Felly, byddwn yn gwerthfawrogi pe gallai'r Prif Weinidog roi awgrym o'i syniadau ar y mater hwnnw.
English: Yes, we are aware of the point that the Member makes, and it does form part of our thinking as we develop a permanent system from 2018 onwards.
Welsh: Ydym, rydym ni'n ymwybodol o'r pwynt y mae'r Aelod yn ei wneud, ac mae'n rhan o'n syniadau wrth i ni ddatblygu system barhaol o 2018 ymlaen.
English: First Minister, on many occasions in this Chamber we have heard about the question of relief on plant and machinery in business rates, particularly in areas such as Tata Steel, where we had the blast furnace. Has your Government actually given any further consideration to looking at relief for plant and machinery in the business rates, to ensure that investment can come in to industries, such as the steel industry, and that they will not be penalised as a consequence?
Welsh: Brif Weinidog, ar sawl achlysur yn y Siambr hon, rydym ni wedi clywed am y cwestiwn o ryddhad ar gyfer offer a pheiriannau mewn ardrethi busnes, yn enwedig mewn meysydd fel Tata Steel, lle'r oedd gennym ni'r ffwrnais chwyth. A yw eich Llywodraeth wedi rhoi unrhyw ystyriaeth bellach i edrych ar ryddhad ar gyfer offer a pheiriannau yn yr ardrethi busnes, er mwyn sicrhau y gall buddsoddiad ddod i mewn i ddiwydiannau, fel y diwydiant dur, ac na fyddant yn cael eu cosbi o ganlyniad?
English: It is something that we looked at with the Valuation Office Agency. It is a highly complicated area. What we have done instead, of course, is to put on the table a more generous package for Tata than business rate relief would offer. So, I would argue that what we have on the table goes well beyond what business rate relief on plant and machinery would be able to offer in the first place, especially given the complexities and the time it would take to put such a system in place.
Welsh: Mae'n rhywbeth a ystyriwyd gennym gydag Asiantaeth y Swyddfa Brisio. Mae'n faes cymhleth iawn. Yr hyn yr ydym ni wedi ei wneud yn hytrach, wrth gwrs, yw rhoi pecyn mwy hael ar y bwrdd i Tata nag y byddai rhyddhad ardrethi busnes yn ei gynnig. Felly, byddwn yn dadlau bod yr hyn sydd gennym ni ar y bwrdd yn mynd ymhell y tu hwnt i'r hyn y byddai rhyddhad ardrethi busnes ar offer a pheiriannau yn gallu ei gynnig yn y lle cyntaf, yn enwedig o ystyried y cymhlethdodau a'r amser y byddai'n ei gymryd i roi system o'r fath ar waith.
English: In light of your answer to me last week, First Minister, saying that you would be able to give full consideration, after the autumn statement, to increasing funding for support to small businesses, how will your Government use the budget consequentials from the Chancellor's announcement that he will extend rural rate relief to 100 per cent, giving small businesses in England a tax break of up to £2,900?
Welsh: Yng ngoleuni eich ateb i mi yr wythnos diwethaf, Brif Weinidog, yn dweud y byddech chi'n gallu rhoi ystyriaeth lawn, ar ôl datganiad yr hydref, i gynyddu cyllid ar gyfer cymorth i fusnesau bach, sut bydd eich Llywodraeth yn defnyddio arian canlyniadol y gyllideb o gyhoeddiad y Canghellor y bydd yn ymestyn y rhyddhad ardrethi gwledig i 100 y cant, gan roi gostyngiad treth o hyd at £2,900 i fusnesau bach yn Lloegr?
English: Well, the revenue consequential is very small - some £35 million, of which £20 million has already been announced. So, we have not been showered with largesse from the UK Government when it comes to revenue funding. Nevertheless, we will look to see how that money can be best used for the good of the people of Wales.
Welsh: Wel, mae'r arian refeniw canlyniadol yn fach iawn - tua £35 miliwn, y mae £20 miliwn ohono wedi ei gyhoeddi eisoes. Felly, nid ydym ni wedi cael ein boddi mewn haelioni gan Lywodraeth y DU pan ddaw i gyllid refeniw. Serch hynny, byddwn yn edrych i weld sut y gellir defnyddio'r arian yn y modd gorau er lles pobl Cymru.
English: First Minister, I've had countless constituents write to me about business rates - small business holders, people running independent shops - and they're all telling me that your Government's business rates are threatening their businesses, may lead them to close or, certainly, lay people off. Why are you hurting small businesses in my region?
Welsh: Brif Weinidog, rwyf wedi cael etholwyr di-ri yn ysgrifennu ataf am ardrethi busnes - perchnogion busnesau bach, pobl sy'n rhedeg siopau annibynnol - ac maen nhw i gyd yn dweud wrthyf fod ardrethi busnes eich Llywodraeth yn bygwth eu busnesau, y gallent olygu y bydd yn rhaid iddyn nhw gau neu, yn sicr, diswyddo pobl. Pam ydych chi'n niweidio busnesau bach yn fy rhanbarth i?
English: Well, I think the Member has to remember that the last time there was a revaluation was when his party was in Government. I heard no complaints at that point. It's right to say that, in some parts of Wales, there are particular issues that will need to be addressed, but this is revenue neutral. This is not a way of the Government getting more money. This is a way of rebalancing the business rates system without there being a net gain to Government. That said, of course, we recognise that there will be some parts of Wales where things are difficult, and that's why we've already announced a transitional relief scheme of £10 million, and we will look to see what else we can do in order to smooth the transition process.
Welsh: Wel, rwy'n credu bod yn rhaid i'r Aelod gofio mai'r tro diwethaf y bu ailbrisiad oedd pan roedd ei blaid ef mewn Llywodraeth. Ni chlywais unrhyw gwynion bryd hynny. Mae'n iawn i ddweud, mewn rhai rhannau o Gymru, bod problemau penodol y bydd angen mynd i'r afael â nhw, ond mae hyn yn niwtral o ran refeniw. Nid ffordd i'r Llywodraeth gael mwy o arian yw hon. Mae'n ffordd o ailgydbwyso'r system ardrethi busnes heb fod elw net i'r Llywodraeth. Wedi dweud hynny, wrth gwrs, rydym ni'n cydnabod y bydd rhai rhannau o Gymru lle mae pethau'n anodd, a dyna pam yr ydym ni eisoes wedi cyhoeddi cynllun rhyddhad trosiannol o £10 miliwn, a byddwn yn edrych i weld beth arall y gallwn ni ei wneud er mwyn gwneud y broses bontio yn ddidrafferth.
English: Diolch, Lywydd. The Government will be represented at the Supreme Court hearing next week on the case involving article 50, and it's perfectly reasonable that the Welsh Government's views should be presented to the court. But what instructions will be given to counsel for the Welsh Government? Will he, or she, be supporting the Government of the United Kingdom, or will he or she be supporting the claimant against the Government of the United Kingdom - i.e. will he be helping to facilitate the wishes of the British people, as expressed in the referendum on 23 June, or the opposite?
Welsh: Diolch, Lywydd. Bydd y Llywodraeth yn cael ei chynrychioli yn y gwrandawiad Goruchaf Lys yr wythnos nesaf ar yr achos yn ymwneud ag erthygl 50, ac mae'n hollol resymol y dylai barn Llywodraeth Cymru gael ei mynegi i'r llys. Ond pa gyfarwyddiadau fydd yn cael eu rhoi i'r cwnsler dros Lywodraeth Cymru? A fydd ef, neu hi, yn cefnogi Llywodraeth y Deyrnas Unedig, neu a fydd ef neu hi yn cefnogi'r hawlydd yn erbyn Llywodraeth y Deyrnas Unedig - h.y. a fydd e'n helpu i hwyluso dymuniadau pobl Prydain, fel y'u mynegwyd yn y refferendwm ar 23 Mehefin, neu'r gwrthwyneb?
English: Neither. The Welsh Government will be representing itself, and the instructions to counsel will be given on the basis of representing the Welsh Government's position. This is not to do with preventing Brexit; it is to do with making sure that constitutional law is observed.
Welsh: Ddim y naill na'r llall. Bydd Llywodraeth Cymru yn cynrychioli ei hun, a bydd y cyfarwyddiadau i'r cwnsler yn cael eu rhoi ar y sail o gynrychioli safbwynt Llywodraeth Cymru. Nid yw hyn yn ymwneud ag atal Brexit; mae'n ymwneud â gwneud yn siŵr bod cyfraith gyfansoddiadol yn cael ei dilyn.
English: There is an argument, of course, as to what the constitutional law requires in this particular incident. So, what I'm trying to elicit from the First Minister is on whose side he is going to be - on the view that is held by the United Kingdom Government or the view held by counsel for Mrs Miller, who is the applicant in this case. There are sound legal arguments for saying that an explicit vote in the House of Commons is not required before triggering article 50. In 2008 and in 2011, an Act of Parliament was passed to amend UK legislation to require explicitly a vote in Parliament if there were to be any specific changes to EU law in some areas like common defence policy, the appointment of a European prosecutor, whether Britain should join the euro, whether Britain should join the Schengen agreement, whether we should replace the voting by unanimity by qualified majority voting, and a whole range of incidents. In all those instances, there would be direct effects upon the British people as a consequence of the decision. That's the essence of the High Court's decision - that it's because of those direct effects upon people that an explicit vote in Parliament is required. But as article 50 was not one of the many instances that were set down in an Act of Parliament, then there is certainly no basis for saying that, in this case, there is an implied requirement for the House of Commons or the House of Lords to support a vote in favour of article 50 before the Government is enabled to fulfil the wishes of the British people.
Welsh: Ceir dadl, wrth gwrs, o ran yr hyn y mae'r gyfraith gyfansoddiadol yn ei wneud yn ofynnol yn yr achos penodol hwn. Felly, yr hyn yr wyf i'n ceisio ei ennyn gan y Prif Weinidog yw ar ochr pwy y mae'n mynd i fod arni - ar y safbwynt a fynegir gan Lywodraeth y Deyrnas Unedig neu'r safbwynt a fynegir gan y cwnsler dros Mrs Miller, sef y ceisydd yn yr achos hwn. Ceir dadleuon cyfreithiol cadarn dros ddweud nad oes angen pleidlais eglur yn Nhŷ'r Cyffredin cyn sbarduno erthygl 50. Yn 2008 ac yn 2011, pasiwyd Deddf Seneddol i ddiwygio deddfwriaeth y DU i wneud pleidlais yn y Senedd y DU yn ofynnol pe byddai unrhyw newidiadau penodol i gyfraith yr UE mewn rhai meysydd fel polisi amddiffyn cyffredin, penodi erlynydd Ewropeaidd, pa un a ddylai Prydain ymuno â'r ewro, pa un a ddylai Prydain ymuno â chytundeb Schengen, pa un a ddylem ni ddisodli'r pleidleisio drwy unfrydedd gyda phleidleisio mwyafrifol amodol, ac amrywiaeth eang o ddigwyddiadau. Yn yr holl achosion hynny, byddai effeithiau uniongyrchol ar bobl Prydain o ganlyniad i'r penderfyniad. Dyna hanfod penderfyniad yr Uchel Lys - mai oherwydd yr effeithiau uniongyrchol hynny ar bobl y mae angen pleidlais benodol yn y Senedd. Ond gan nad oedd erthygl 50 yn un o'r enghreifftiau niferus a osodwyd i lawr mewn Deddf Seneddol, yna'n sicr nid oes sail ar gyfer dweud, yn yr achos hwn, bod gofyniad ymhlyg i Dŷ'r Cyffredin neu Dŷ'r Arglwyddi gefnogi pleidlais o blaid erthygl 50 cyn i'r Llywodraeth allu bodloni dymuniadau pobl Prydain.
English: If the leader of UKIP is pitching to act as counsel in the Supreme Court, he's doing a reasonable job for himself. He understands the constitutional issue that has to be resolved in court. We will all have our different positions. The question for us is: can the royal prerogative be used to start what would be an unstoppable process towards changing the constitution of Wales. There are serious legal arguments that need to be explored in the Supreme Court. He has recognised that, and I welcome that. Unfortunately, there are some in his party who see this as some kind of conspiracy to stop Brexit. That is not what this is about. This is about ensuring that if an important constitutional legal principle is examined and judgment given on that, and not just for Brexit, of course, this could be used in the future for other issues as well.
Welsh: Os yw arweinydd UKIP yn cynnig ei hun i weithredu fel cwnsler yn y Goruchaf Lys, mae'n rhoi cynnig rhesymol arni. Mae'n deall y mater cyfansoddiadol y mae'n rhaid ei ddatrys yn y llys. Bydd gan bob un ohonom ein gwahanol safbwyntiau. Y cwestiwn i ni yw: a ellir defnyddio'r uchelfraint frenhinol i ddechrau'r hyn a fyddai'n broses na ellid ei hatal tuag at newid cyfansoddiad Cymru. Ceir dadleuon cyfreithiol pwysig y mae angen eu harchwilio yn y Goruchaf Lys. Mae ef wedi cydnabod hynny, ac rwy'n croesawu hynny. Yn anffodus, mae rhai yn ei blaid sy'n gweld hyn fel rhyw fath o gynllwynio i atal Brexit. Nid dyna beth yw diben hyn. Mae hyn yn ymwneud â sicrhau, os caiff egwyddor gyfreithiol gyfansoddiadol bwysig ei harchwilio ac y rhoir dyfarniad ar hynny, ac nid yn unig ar gyfer Brexit, wrth gwrs, gellid defnyddio hyn yn y dyfodol ar gyfer materion eraill hefyd.
English: Indeed. So, what I'm trying to elicit from the First Minister, and which he still has not given an answer to, is: what will the counsel for the Welsh Government actually be saying in the course of these proceedings? Because the counsel for the Government said nothing in the High Court at all. Is it intended that counsel for the Welsh Government will say something in the Supreme Court hearing, and, if so, will he be arguing against the case of the United Kingdom Government that we should go ahead and trigger article 50 as soon as possible without complicating matters by having further votes in Parliament?
Welsh: Yn wir. Felly, yr hyn yr wyf i'n ceisio ei ennyn gan y Prif Weinidog, ac nad yw wedi rhoi ateb iddo o hyd, yw: beth fydd y cwnsler dros Lywodraeth Cymru yn ei ddweud yn ystod yr achos hwn? Oherwydd ni ddywedodd y cwnsler dros y Llywodraeth unrhyw beth o gwbl yn yr Uchel Lys. A fwriedir y bydd y cwnsler dros Lywodraeth Cymru yn dweud rhywbeth yn y gwrandawiad Goruchaf Lys, ac, os felly, a fydd e'n dadlau yn erbyn achos Llywodraeth y Deyrnas Unedig y dylem ni fwrw ymlaen a chychwyn erthygl 50 cyn gynted â phosibl heb gymhlethu materion trwy gael rhagor o bleidleisiau yn y Senedd?
English: Well, he's perfectly welcome to read the grounds, which are public, and he will see the case that we make. We represent ourselves. We are not there to back one side or the other but to put the case on behalf of the people of Wales in terms of what constitutional principles should be followed. It just so happens that Brexit is the issue, but it could be any other issue where this constitutional principle would need to be examined. So, it's important that it's examined now.
Welsh: Wel, rhwydd hynt iddo ddarllen y sail, sy'n gyhoeddus, a bydd yn gweld yr achos yr ydym ni'n ei gyflwyno. Rydym ni'n cynrychioli ein hunain. Nid ydym ni yno i gefnogi'r naill ochr na'r llall ond i gyflwyno'r achos ar ran pobl Cymru o ran pa egwyddorion cyfansoddiadol y dylid eu dilyn. Digwydd bod mai Brexit yw'r pwnc, ond gallai fod yn unrhyw bwnc arall lle byddai angen ystyried yr egwyddor gyfansoddiadol hon. Felly, mae'n bwysig ei fod yn cael ei archwilio nawr.
English: Diolch, Lywydd. First Minister, a ban on letting agents fees was announced in the recent autumn statement announcement, with England now joining Scotland. When it comes to Wales, your finance Secretary told the BBC that he wanted to wait and see how the ban in Scotland worked first. Do you know which year they banned letting agent fees in Scotland?
Welsh: Diolch, Lywydd. Brif Weinidog, cyhoeddwyd gwaharddiad ar ffioedd asiantau gosod yn y cyhoeddiad datganiad yr hydref diweddar, gyda Lloegr yn ymuno â'r Alban bellach. Pan ddaw i Gymru, dywedodd eich Ysgrifennydd cyllid wrth y BBC ei fod eisiau aros i weld sut mae'r gwaharddiad yn yr Alban yn gweithio yn gyntaf. A ydych chi'n gwybod ym mha flwyddyn y gwnaethant wahardd ffioedd asiantau gosod yn yr Alban?
English: Yes. The position in Scotland is this: that the Rent (Scotland) Act 1984 makes the payment of any premium in respect of granting, renewal or continuance of a protected tenancy an offence. That definition has been in place since 30 November 2012. So, practically, since 2012, that has been in place. I can say, however, that we are looking again at this issue. Our fear was that if fees were abolished, then that would be loaded onto rents. The evidence from Scotland is interesting in that regard. I know this is an issue that my colleague, Jenny Rathbone, has been particularly concerned about, given the effect on her constituency.
Welsh: Ydw. Dyma'r sefyllfa yn yr Alban: mae Deddf Rhent (Yr Alban) 1984 yn gwneud talu unrhyw bremiwm o ran rhoi, adnewyddu neu barhau tenantiaeth warchodedig yn drosedd. Mae'r diffiniad hwnnw wedi bod ar waith ers 30 Tachwedd, 2012. Felly, yn ymarferol, mae hynny wedi bod ar waith ers 2012. Gallaf ddweud, fodd bynnag, ein bod ni'n ailystyried y mater hwn. Ein hofn, pe byddai ffioedd yn cael eu diddymu, oedd y byddai hynny'n cael ei lwytho ar renti wedyn. Mae'r dystiolaeth o'r Alban yn ddiddorol yn hynny o beth. Gwn fod hwn yn fater y mae fy nghydweithiwr, Jenny Rathbone, wedi bod yn arbennig o bryderus yn ei gylch, o ystyried yr effaith ar ei hetholaeth.
English: I'm glad you raised that point about Scotland, because the banning of letting fees there has shown, according to the ONS, that rents in Scotland and Wales rose at a substantially lower rate than in England over the past six years, with rents in Scotland actually falling over the past year. So, it shows that this ban on letting fees doesn't actually increase rents. Now, you're right - Scotland banned these fees in 2012. So, how much longer do tenants in Wales have to wait, then? I would have thought that four years was long enough. The fact is that you've been even slower on this vitally important social justice question than even the Tories in Westminster. Now, First Minister, home ownership is becoming a crucial issue for this generation of young people; it's becoming almost impossible to get on the property ladder. Getting their rent paid is now the top priority, and, in the rented sector, moving home can bring about a set of unjustified fees, with Shelter Cymru's mystery-shopping exercise a few years ago suggesting that it can cost up to £1,000 extra. Unless action is taken, it will only be Wales that will have these letting fees. I would welcome a firm commitment from you this afternoon, First Minister, explaining to us how you are going to ban these letting agent fees. Will you give us that commitment today?
Welsh: Rwy'n falch eich bod wedi codi'r pwynt yna am yr Alban, gan fod gwahardd ffioedd gosod yno wedi dangos, yn ôl y Swyddfa Ystadegau Gwladol, bod rhenti yng Nghymru a'r Alban wedi cynyddu ar gyfradd sylweddol is nag yn Lloegr dros y chwe blynedd diwethaf, ac mae rhenti yn yr Alban wedi gostwng dros y flwyddyn ddiwethaf. Felly, mae'n dangos nad yw'r gwaharddiad hwn ar ffioedd gosod yn cynyddu rhenti mewn gwirionedd. Nawr, rydych chi'n iawn - gwaharddwyd y ffioedd hyn gan yr Alban yn 2012. Felly, faint yn hwy y mae'n rhaid i denantiaid yng Nghymru aros? Byddwn wedi meddwl bod pedair blynedd yn ddigon hir. Y ffaith yw eich bod wedi bod yn arafach fyth ar y cwestiwn cyfiawnder cymdeithasol hanfodol bwysig hwn na'r Torïaid yn San Steffan hyd yn oed. Nawr, Brif Weinidog, mae perchentyaeth yn dod yn fater hollbwysig i'r genhedlaeth hon o bobl ifanc; mae'n mynd bron yn amhosibl cael troed ar yr ysgol eiddo. Talu eu rhent yw'r brif flaenoriaeth nawr, ac, yn y sector rhentu, gall symud cartref arwain at gyfres o ffioedd na ellir eu cyfiawnhau, wrth i ymarfer siopa cudd Shelter Cymru rai blynyddoedd yn ôl awgrymu y gall gostio hyd at £1,000 yn ychwanegol. Oni bai fod camau'n cael eu cymryd, dim ond Cymru fydd â'r ffioedd gosod hyn. Byddwn yn croesawu ymrwymiad pendant gennych chi y prynhawn yma, Brif Weinidog, yn egluro i ni sut yr ydych chi'n mynd i wahardd y ffioedd asiantau gosod hyn. A wnewch chi roi'r ymrwymiad hwnnw i ni heddiw?
English: I can say this is something that is actively under consideration. I understand the point that she makes; it would look strange for Wales to have letting agent fees while England and Scotland didn't. There is some evidence now from Scotland that the effect in terms of rental increases was not as great as was feared, and that is something that will play in very strongly to the action we will take over the next few months.
Welsh: Gallaf ddweud bod hyn yn rhywbeth sydd o dan ystyriaeth weithredol. Rwy'n deall y pwynt y mae hi'n ei wneud; byddai'n edrych yn rhyfedd i Gymru fod â ffioedd asiantau gosod er nad ydynt gan Loegr a'r Alban. Ceir rhywfaint o dystiolaeth bellach o'r Alban nad oedd yr effaith o ran y cynnydd rhent mor fawr ag yr ofnwyd, ac mae hynny'n rhywbeth a fydd yn cael effaith gref iawn ar y camau y byddwn ni'n eu cymryd yn ystod y misoedd nesaf.